నౌమాన్ అలీ

నౌమాన్ అలీ (జననం 1986, అక్టోబరు 7) పాకిస్తానీ క్రికెట్ ఆటగాడు. సింధ్‌లోని సంఘర్ ఉపవిభాగమైన ఖిప్రోలో జన్మించాడు. 2021 జనవరిలో పాకిస్తాన్ క్రికెట్ జట్టులోకి అరంగేట్రం చేసాడు. ఘనీ గ్లాస్ క్రికెట్ టీమ్ తరపున కూడా ఆడాడు.

 ప్రారంభ జీవితం, కుటుంబం 
నౌమాన్ అలీ 1986, అక్టోబరు 7న సింధ్‌లోని సంఘర్ జిల్లా ఉపవిభాగంలోని ఖిప్రో అనే చిన్న నగరంలో పంజాబీ కుటుంబంలో జన్మించాడు. ఇతని మేనమామ రిజ్వాన్ అహ్మద్ కూడా పాకిస్తాన్ తరపున అంతర్జాతీయ క్రికెట్ ఆడాడు. నౌమాన్ క్రికెటర్‌గా ఎదగడంలో కీలకపాత్ర పోషించాడు. లతీఫాబాద్ నుండి వాణిజ్యంలో బ్యాచిలర్ డిగ్రీ పూర్తిచేశాడు.

 క్రికెట్ రంగం 
2018–19 క్వాయిడ్-ఎ-అజామ్ వన్ డే కప్‌లో ఖాన్ రీసెర్చ్ లాబొరేటరీస్ తరఫున తొమ్మిది మ్యాచ్‌లలో పదిహేడు మందిని ఔట్‌ చేసి అగ్రస్థానంలో నిలిచాడు. 2018-19 క్వాయిడ్-ఎ-అజం ట్రోఫీలో ఖాన్ రీసెర్చ్ లాబొరేటరీస్ తరఫున ఎనిమిది మ్యాచ్‌లలో 43 అవుట్‌లతో ప్రముఖ వికెట్-టేకర్ గా గుర్తింపు పొందాడు. 2019 మార్చిలో, 2019 పాకిస్తాన్ కప్ కోసం సింధు జట్టులో ఎంపికయ్యాడు.

2019 సెప్టెంబరులో, 2019–20 క్వాయిడ్-ఇ-అజామ్ ట్రోఫీ టోర్నమెంట్ కోసం నార్తర్న్ జట్టులో ఎంపికయ్యాడు. పది మ్యాచ్‌ల్లో 54 అవుట్‌లతో టోర్నమెంట్‌లో అత్యధిక వికెట్లు తీసిన బౌలర్‌గా నిలిచాడు. 2021 జనవరిలో, 2020–21 పాకిస్తాన్ కప్ కోసం నార్తర్న్ జట్టులో ఎంపికయ్యాడు.

2021 జనవరిలో, దక్షిణాఫ్రికాతో సిరీస్ కోసం పాకిస్తాన్ టెస్ట్ జట్టులో ఎంపికయ్యాడు. 2021 జనవరి 26న దక్షిణాఫ్రికాతో జరిగిన మ్యాచ్‌లో పాకిస్థాన్ తరపున తన అరంగేట్రం చేశాడు.  దీంతో పాక్ తరఫున టెస్టుల్లో అరంగేట్రం చేసిన నాల్గో వయస్కుడిగా నిలిచాడు. 2021 జనవరి 26న దక్షిణాఫ్రికా కెప్టెన్ క్వింటన్ డి కాక్‌ ఔట్ చేసి అంతర్జాతీయ క్రికెట్‌లో తన మొదటి వికెట్‌ని సాధించాడు. రెండో ఇన్నింగ్స్‌లో, 35 పరుగులకు 5 వికెట్లు తీసుకున్నాడు, టెస్టు క్రికెట్‌లో అరంగేట్రంలో ఐదు వికెట్లు తీసిన పాకిస్థాన్‌కు 12వ బౌలర్‌గా నిలిచాడు.

2021 మార్చిలో జింబాబ్వేపై తన మొదటి విదేశీ సిరీస్‌కు ఎంపికయ్యాడు. రెండో టెస్టులో నౌమన్ 97 పరుగులు చేసి అబిద్ అలీతో కలిసి 169 పరుగుల భాగస్వామ్యానికి సహకరించాడు.

 మూలాలు 

 బాహ్య లింకులు 



వర్గం:పాకిస్తాన్ టెస్ట్ క్రికెట్ క్రీడాకారులు
వర్గం:పాకిస్తాన్ క్రికెట్ క్రీడాకారులు
వర్గం:జీవిస్తున్న ప్రజలు
వర్గం:1986 జననాలు